gl pt es en gl gl uk es pt en pt en gl es ca gl id es pt pt gl en en eu gl lt pt gl en gl pt gl es pt es en en es es es gl gl gl en es es gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt pt gl gl fr hbs_lat es gl gl gl gl gl gl gl gl gl gl gl gl gl gl gl gl gl gl gl gl gl es es gl en pt sv gl fr es de es de es gl it gl pt es en en pt es en sv pt es es fr en es gl de en es gl de nl pt en en gl gl gl sv gl es es fr pt es en de fr es en de es es es es pt pt en pt es en pt gl gl pt gl gl pt es en pt es en pt es en pt es gl gl gl es pt en pt fr es gl ca en gl es gl gl gl es gl gl es gl it gl nb gl en
Lara Méndez, unha candidata baixo presión
Competirá por segunda vez para optar ao seu terceiro mandato con máis solvencia e moitas olladas postas nela, porque o resultado da cidade será clave para que o PSOE manteña o goberno da Deputación
A noite do 26 de maio de 2019 foi difícil na sede lucense do PSOE. Non foi ata ben avanzado o escrutinio, cando saían as contas para manter os gobernos da cidade e da Deputación, cando a alcaldesa, Lara Méndez; o entón secretario provincial, Álvaro Santos, e o resto de dirixentes daban a cara, cunha alegría contida. Como se aínda non foran capaces de repoñerse do apuro e sen poder obviar que o partido perdera un deputado.
Que Méndez mantivese as oito actas do PSOE despois de catro anos de inferno no Concello e cunha fragmentación de papeletas nunca vista (doce) foi case un milagre, con nome de Pedro Sánchez. A boa onda que o PSOE vivía contribuíu sen dúbida ao obxectivo de Lugo e a que o PSOE acadara en Galicia as maiores cotas de poder municipal da súa historia.
A 2023 coas tornas cambiadas: peor en España e mellor en Lugo
Coa prudencia que hai que ter a ano e medio das eleccións, o contexto no que Méndez pelexará polo seu terceiro mandato —non hai ningunha dúbida de que a candidata será ela— será moi diferente. Logros do Goberno de Sánchez, como os acordos laborais cos sindicatos e a patronal, o escudo social despregado durante a pandemia e ser o primeiro país da UE en recibir os fondos de recuperación, non esconden eivas, como, é paradoxal, a deficitaria xestión sanitaria ou a táctica continua á que obriga un goberno en minoría. As siglas do PSOE moven menos hoxe. Pola contra, Méndez chegará con máis solvencia.
Será así porque a rexedora goza neste mandato dunha estabilidade política e funcionarial que non tivo no primeiro, o que lle permite aprobar orzamentos e avanzar. Grazas a iso, de aquí a 2023 poderá ensinar proxectos nos que está traballando, aínda que pode ser que algúns lle resten máis que lle sumen, como o carril bici. Así mesmo, á hora da verdade, case todo adoita ir á súa conta como alcaldesa, polo que pode que saque rédito a accións do socio de goberno que están cambiando a imaxe da cidade —algunhas proxectadas por gobernos socialistas— e solucionando problemas, como a rotonda de San Eufrasio ou a accesibilidade ao centro de saúde de San Roque.
Unha candidata cun perfil político moito máis marcado
Méndez tamén gañou perfil político. Por oficio e porque no seu equipo introduciu unha profesional, María Martínez Val, que foi clave para que a rexedora se fortalecese. Hai quen lle achaca a Val falta de coñecemento da cidade e da súa idiosincrasia, e en ocacións a súa vehemencia xera conflitos cos interlocutores, pero poucos dubidan do seu papel na proxección de Méndez, ao que tamén contribúe o seu nomeamento como vicesecretaria xeral do PSdeG. Outro debate é se as accións nas que a alcaldía pon o foco continuamente, como as políticas verdes, sexan as que máis valoran os cidadáns. No propio círculo do goberno hai quen o dubida, aínda que pode que tamén haxa quen aprecie esa firme aposta polo futuro.
Moita presión para manter a cidade e a Deputación
Non se xoga todo en Lugo, pero a cidade será clave para manter a Deputación. Con esa premisa, a presión sobre Méndez é alta. Por outra banda, a rexedora non pode deixar de mirar o retrovisor porque o candidato nacionalista, Rubén Arroxo, segue pisando forte. A favor da socialista xoga que é probable que desta vez na esquerda non haxa tantas papeletas en liza e que poida que pesque votos de Cs, porque será difícil que o partido laranxa manteña as dúas actas, se é que se presenta. A falta dun candidato claro no PP tamén xoga ao seu favor. É tempo que gaña.
En Galicia e en Lugo, o partido estase unindo e asentando
Outra vantaxe coa que contará a candidata é que en Galicia e na provincia o PSOE está poñendo as bases para iniciar unha nova etapa coa que pretende, cando menos, recuperar o lugar que lle roubou o BNG. Elixido o novo líder, Valentín González Formoso, para cuxa victoria Méndez traballou arreo, agora estanse renovando as estruturas provinciais. Lugo farao o domingo, cunha lista única que encabezará o presidente da Deputación, José Tomé, despois de chegar a un acordo co alcalde de Castroverde, Xosé María Arias.
Méndez e Tomé teñen formas e perfís políticos e xeracionais moi distintos, pero polo ben seu e o do partido están condenados a entenderse. Ademais, a posición que cada un deles ocupa neste momento débenlla en parte á mesma persoa: José Ramón Gómez Besteiro, quen leva anos fóra da primeira liña pero move aínda moitos fíos e non se descarta que poida recuperar a carreira onde a deixou.
Méndez, hoxe con carreira propia, deu o salto á política provincial hai varios lustros da man de Besteiro. Tomé preside a institución de San Marcos, ademais de por méritos propios, polos equilibrados apoios que tivo do chamado besteirismo e do entón líder do PSdeG, Gonzalo Caballero.
Un dos retos de Méndez será facer unha lista para a alcaldía que ilusione e que estea formada por perfís con capacidade
É probable, e natural, que, de xeito directo ou indirecto, Méndez tente ter peso na nova estrutura provincial. Podería tentar situar a algunha persoa da súa confianza, como a secretaria local, a concelleira e deputada provincial Ana González, ou a enxeñeira de Costas na provincia María Reigosa, que tamén acaba de entrar na executiva do PSdeG e podería estar chamada a xogar un papel destacado. Porén, a alcaldesa tamén podería deixar facer a Tomé na provincia para centrarse ela na escena autonómica.
O reto de facer unha lista que ilusione e que funcione
Un dos retos de Méndez é facer unha lista á alcaldía que ilusione e que estea formada por persoas con solvencia. Esa foi a idea coa que procedeu en 2019, pero non adoita sinxelo convencer os perfís que mellor poden responder a ese obxectivo. Aparcar unha carreira profesional, sobre todo se é no sector privado, para entrar en política ten custo. E tampouco é fácil que ese tipo de profesionais perduren unha vez comproban o difícil que é moverse nas augas da política e traballar na administración e con traballadores públicos. Non ía nin medio mandato cando o edil de urbanismo, Miguel Couto, deixou o barco. E non sorprendería que algún outro o faga cando remate o mandato, como podería ser a sanitaria Olga López Racamonde.
Hai quen aparentemente aínda non se desencantou da política, a pesar do enorme traballo e responsabilidade que leva a costas, como é a avogada Paula Alvarellos, concelleira de gobernanza e dende hai meses, e de xeito provisional, tamén de urbanismo. Non sería descartable que a medio prazo dera o salto a outro ámbito, á vista do seu potencial e de que no Concello, cunha alcaldesa moi asentada, ten poucas opcións de seguir facendo carreira a curto prazo, se iso é o que quixese.
Agroma o besteirismo, pero o PSdeG cubre todos os flancos
Alvarellos podería ter opcións de medrar tamén polas súas relacións no partido. Compartiu porta de despacho con Besteiro, que para moitos segue a ser o tapado para a Xunta, unha vez quede libre dos flecos xudiciais que ten pendentes. Próximos a el son tamén moitas das persoas do novo PSdeG, empezando polo propio Formoso, amigo íntimo; o secretario de organización, José Manuel Lage Tuñas, e o voceiro parlamentario, o lucense Luis Álvarez. Porén, o novo PSdeG quixo cubrir todos os flancos, e así como coidou o poderoso Vigo, non descoidou a vella garda lucense e fixo a Ricardo Varela responsable da comisión de ética. É moito o que o PSOE se xoga, en Lugo e en Galicia, e o partido non quere deixar nada ao azar.
Deputación de Lugo psoe Lara Méndez Valentín González Formoso Lugo
Teresa Astorgano: "Sinto medo nas barracas dos nenos"
O atleta Adrián Ben será nomeado Fillo Predilecto de Viveiro
Los ataques del jabalí ponen en jaque a las explotaciones de Os Ancares
La maldición de Huesca
Un víctima del Alvia agrede a Cortabitarte a la salida del primer día de juicio
El Híper Froiz de Carril das Flores es el supermercado más barato de la ciudad de Lugo
Vivir en un portal: "Si me diesen la Risga, me iría a una pensión y no dormiría en la calle"
Casetas casi al precio de un piso
Muere en el Hula uno de los dos heridos en un accidente registrado en Abadín
Olvidan en un bus escolar de Meira a un niño de 4 años al llevarlo al colegio
Teresa Astorgano: "Sinto medo nas barracas dos nenos"
O atleta Adrián Ben será nomeado Fillo Predilecto de Viveiro
Los ataques del jabalí ponen en jaque a las explotaciones de Os Ancares
La maldición de Huesca
Un víctima del Alvia agrede a Cortabitarte a la salida del primer día de juicio
Caso Alvia | La jueza admite como prueba el polémico vídeo de Adif entre escepticismo
Arranca el juicio del Alvia: 44.460 folios, 2 acusados y 669 testificales
Teresa Astorgano: "Sinto medo nas barracas dos nenos"
Cumplir con el patrón
La exposición 'Sempre San Froilán', en el tramo peatonal de la Ronda
Raiolas suma un servicio de diagnóstico de trastornos del espectro autista
La estación de autobuses languidece mientras reabre el restaurante al menos por cuatro años
"La valentía para escribir 'Puta' me llegó tras un año de terapia"
Marta Sánchez Gento 05/oct./22
Esther Eiros: "Se liga, ¡aunque sea un resfriado!"
Mira Lugo ▶ San Froilán, Vox y Mago Antón